stanford-oval/wikipedia huggingface dataset:
อง คาวาระ
ผลงานที่ญี่ปุ่นก่อนย้ายไปนิวยอร์ก (1950-1959) > The Bathroom series (1953-54)

เป็นชุดผลงานที่ประกอบไปด้วยภาพวาด 28 ภาพของผู้คนเปลือยพิการ ลักษณะไม่สมประกอบ แขนขาโดนตัดขาด อยู่ในห้องที่ปูด้วยกระเบื้อง โดยแต่ละบุคคลไม่มีความปฏิสัมพันธ์กัน เป็นงานที่สะท้อนถึงอารมณ์ความรู้สึกของผู้คนที่ได้รับผลกระทบจากสงคราม มนุษย์ได้รับบาดเจ็บจากสงคราม รู้สึกสิ้นหวัง ไม่มีความสุข
เขายังมีผลงานอื่นๆ ในช่วงนี้ ซึ่งอยู่ในลักษณะเดียวกัน เช่น Butcher’s wife (1952) Event in warehouse (1954) Black Soldier (1955)
ผลงานตั้งแต่ปี 1965-2014 > Today Series (1965)

หลังจากเขาตัดสินใจตั้งถิ่นฐานที่นิวยอร์ก คาวาระได้สร้าง ผลงาน Today Series ซึ่งเป็นหนึ่งผลงานที่มีชื่อเสียงที่สุดของเขา โดยผลงานนี้จะเกี่ยวข้องกับเรื่องของ วัน เวลาและสถานที่ เป็นโปรเจกต์ต่อเนื่อง โดยเริ่มต้นเมื่อวันที่ 4 มกราคม ค.ศ. 1966 เป็นงานตลอดช่วงชีวิตของเขา ผลงานนี้มีชื่อเรียกอีกชื่อว่า ‘Date Paintings’ หรือ ‘วันที่วาดภาพ’  
	รายละเอียดของภาพ เป็นภาพที่ประกอบด้วยวันที่ เดือน และปี โดยวาดด้วยอักษรสีขาวบนพื้นหลังที่ใช้สีเดียว ส่วนมากจะเป็นสีแดง สีฟ้า สีดำหรือสีเทา  วันที่ที่ถูกวาดลงบนภาพจะเป็นภาษาและมีรูปแบบไวยากรณ์ตามรูปแบบการใช้ของประเทศที่เขาอาศัยอยู่ในขณะวาดภาพนั้นๆ ชิ้นงานของเขามีหลายขนาด ติดตั้งไว้บนผนังเป็นแถวตามแนวนอน
คาวาระใส่ใจกับผลงานแต่ละชิ้นของเขามาก ตัวอักษรบนภาพถูกวาดขึ้นด้วยมือโดยผ่านการคำนวณและจัดรูปแบบมาอย่างดี  ในช่วงแรก ผลงานจะมีความฉูดฉาดมากกว่าผลงานในช่วงสมัยหลังที่ใช้โทนสีเข้มขึ้น เขามักจะทาสีพื้นหลังทับกันจำนวน 4-5 ชั้น และถูพื้นผิวให้เรียบเพื่อเขียนตัวอักษร คาวาระปฏิเสธรูปแบบการเขียนที่เป็นลายมือ เขาเลือกใช้ตัวอักษรที่เป็นฟ้อนท์ ซึ่งเป็นแบบแผนมากกว่า คาวาระมีความตั้งใจในงานแต่ละชิ้นมาก ถ้าหากว่าเขาไม่สามารถวาดภาพวันที่เสร็จภายในวันนั้นๆ ภาพจะถูกทำลายทิ้งทันที คาวาระวาดภาพเป็นจำนวน 63-241 ภาพในแต่ละปี
	ภาพที่ไม่ได้ถูกนำมาจัดแสดงจะถูกนำไปเก็บไว้ในกล่องกระดาษที่ทำขึ้นสำหรับภาพแต่ละชิ้น  ภายในกล่องจะติดภาพข่าวที่คาวาระตัดมาจากหนังสือพิมพ์ของเมืองที่เขาอยู่ขณะนั้นและต้องเป็นฉบับวันที่ตรงกับวันที่บนภาพ ดังนั้นกล่องจึงเป็นส่วนหนึ่งของผลงานเช่นกันแต่มีการนำไปจัดแสดงเพียงบางครั้งเท่านั้น คาวาระได้วาดภาพ “วันที่วาดภาพ” (Date Paintings) ในแต่ละประเทศมากกว่า 112 ประเทศทั่วโลก นับเป็นผลงานที่มีความยาวนานเป็นอย่างมาก
ผลงานตั้งแต่ปี 1965-2014 > Title

ผลงานที่แสดงออกถึงการต่อต้านสงครามเวียดนาม  รูปแบบของผลงานพัฒนามาจากผลงานชื่อ ‘Nothing Something Everything’ ใช้อักษรสีขาวเขียนเวลาและชื่อสถานที่บนพื้นหลังสีแดง โดยหมายเลข 1965 เป็นปีคริสต์ศักราชที่ประเทศสหรัฐอเมริกาทิ้งระเบิดลงที่ประเทศเวียดนามเนื่องจากเหตุการณ์ในสงครามเวียดนาม ขณะนั้นเขาอาศัยอยู่ในสหรัฐอเมริกา เหตุการณ์นี้อาจทำให้เขานึกถึงเหตุการณ์การทิ้งระเบิดนิวเคลียร์ลงที่ฮิโรชิมาและนางาซากิในสงครามโลกครั้งที่ 2   คำว่า “Viet-nam” คล้ายกับว่าเป็นการอุทานที่ปราศจากเครื่องหมายอุทาน และการใช้สีพื้นหลังแสดงถึงความรู้สึกของศิลปินที่อาจจะเป็นการเน้นย้ำเหตุการณ์ในอดีตของคาวาระก็เป็นได้ อาจจะเป็นแนวคิดเดียวกันผลงานชื่อ “The Bathroom” ที่เขาทำขึ้นสมัยยังอาศัยอยู่ที่โตเกียว
ผลงานตั้งแต่ปี 1965-2014 > I got up, I met, I went

I Got up คาวาระเริ่มทำผลงานสามชุดนี้ในช่วงสิบสองเดือนที่เขากลับไปเยือนเม็กซิโกช่วงปี 1968-69 โดยเขาจะส่งโปสการ์ดที่แสตมป์ตรายางจากเมืองที่เขาอาศัยอยู่ในขณะนั้น โดยมีรายละเอียดบนโปสการ์ดเป็นเวลาที่เขาตื่นจากที่นอนในทุกๆวัน เขาทำงานนี้พร้อมกับผลงาน ‘I Met’ และ ‘I Went’ โดย ‘I Met’ คาวาระจะบันทึกรายชื่อของบุคคลที่เขาพบเจอในแต่ละวันลงในกระดาษ และกำกับวันที่ลงในกระดาษเช่นเดียวกัน ส่วน ‘I Went’ คาวาระใช้เส้นสีแดงลากไปตามทางเดินบนแผนที่ท้องถิ่นในเมืองที่เขาอาศัยอยู่ในขณะนั้น ซึ่งจะแตกต่างกันไป คาวาระทำผลงานเหล่านี้ขึ้นทุกวันจนกระทั่งวันที่ 17 กันยายน ค.ศ. 1979
ผลงานตั้งแต่ปี 1965-2014 > One Million Years

ผลงานที่โดดเด่นอีกชิ้นหนึ่งของ อง คาวาระ  ถูกจัดแสดงครั้งแรกในประเทศอังกฤษเป็นเวลา 7 วัน 7 คืน ที่แยก Trafalgar ช่วงต้นปี 2014 ผลงานชิ้นนี้ถูกนำไปจัดแสดงทั่วโลก อาทิ ปารีส นิวยอร์กบรัซเซล และกวางจู เป็นการใช้ความเป็น Performance Art เข้ามาร่วมด้วย โดยให้ผู้ชมหรืออาสาสมัครมีส่วนร่วมกับงาน คาวาระนำปีคริสต์ศักราชมาบันทึกลงเป็นหนังสือโดยย้อนกลับจากปัจจุบันไปสู่อดีตเป็นเวลาหนึ่งล้านปี และนับจากปัจจุบันไปสู่อนาคตอีกหนึ่งล้านปี เล่มอดีตมีจำนวน 10 เล่ม เล่มอนาคตมีจำนวน 10 เล่ม  การจัดแสดงผลงานชิ้นนี้ได้จัดแจงให้อาสาสมัครหรือผู้ชมที่เป็นผู้ชายและผู้หญิงนั่งข้างกันบนโต๊ะ มีหนังสือ 2 เล่มให้เปิดอ่าน ซึ่งเล่มหนึ่งเป็นเล่มอดีตและอีกเล่มคือเล่มอนาคต โดยที่ทั้งสองจะอ่านไล่ปีคริสต์ศักราชตั้งแต่ปีปัจจุบันไปพร้อมกัน
ผลงานตั้งแต่ปี 1965-2014 > 100 Years Calendar

ผลงานมีความเกี่ยวข้องกับงาน ‘Date Paintings’ คาวาระสร้างปฏิทินที่มีช่วงเวลาจำนวนหนึ่งร้อยปี โดยมีวันเวลาของชีวิตของศิลปินอยู่ในนั้น คาวาระใช้จุดสีเหลืองแสดงวันที่เขาเริ่มมีชีวิตกระทั่งถึงวันที่ผลงานถูกจัดแสดงในนิทรรศการ คาวาระใช้จุดสีอื่นทับบนตัวเลขวันที่เขาวาดงาน ‘Date Paintings’ ซึ่งจุดสีนั้นก็จะมีความแตกต่างกันไปตามพื้นหลังงานที่เขาวาด ผลงานชิ้นนี้เปรียบได้กับชีวประวัติของคาวาระที่ถูกเปิดเผยในงานนิทรรศการ แสดงออกว่าเขาทำอะไรบ้างในแต่ละวัน
ผลงานตั้งแต่ปี 1965-2014 > Pure Consciousness

นิทรรศการที่เกิดขึ้นพร้อมกับงาน ‘Date Paintings’ นิทรรศการเกิดขึ้นในหลายเมือง เช่น ซิดนีย์ (1998) เซี่ยงไฮ้ (2000) อาไบจัน (2000) อย่างไรก็ตามแทนที่จะจัดแสดงรวมกันผลงานชิ้นอื่นๆที่เกิดขึ้นในพิพิธภัณฑ์หรือห้องแสดงงาน คาวาระ นำงาน ‘Date Paintings’ ตั้งแต่วันที่ 1 มกราคม – 7 มกราคม ค.ศ. 1997 ไปประดับในห้องเรียนของโรงเรียนอนุบาล ผลที่ปรากฏคือเด็กๆที่เรียนอยู่ในห้อง ไม่มีใครสนใจงานของเขา ไม่มีใครเข้าใจความหมายในผลงานของเขาเลยสักคน
ผลงานตั้งแต่ปี 1965-2014 > I AM STILL ALIVE

ในช่วงปี 1970s คาวาระได้ใช้โทรเลข ส่งข้อความว่า ‘ฉันยังมีชีวิตอยู่’ ให้เหล่าเพื่อนๆ ของเขาทุกวัน โดยสาเหตุที่เขาเลือกใช้คำนี้ เนื่องจากเป็นคำพูดที่ดูจริงจังไม่ได้ใช้ในเหตุการณ์ธรรมดาทั่วไป (จะถูกใช้ก็ต่อเมื่อผ่านเหตุการณ์เลวร้ายมา) แต่คาวาระกลับนำมาเขียนเป็นข้อความธรรมดาทั่วไปปรกติ การสื่อสารทางโทรเลขในสมัยนั้นเป็นช่องทางการสื่อสารที่รวดเร็วที่สุด เสมือนเป็นการเน้นย้ำถึงความมีชีวิตของตนเอง แต่เมื่อคำพูดนี้ถูกนำใช้เป็นข้อความ ก็กลายเป็นคำที่ดูไร้ชีวิตชีวา ตรงข้ามกับความหมายของคำนั้นๆ
ปัจจุบัน เนื่องจากโทรเลขนั้นถูกยกเลิกใช้ไปแล้ว คาวาระหันมาใช้ทวิตเตอร์เป็นสื่อผลงานชิ้นนี้ของเขาแทน แม้ว่าคาวาระจะเสียชีวิตไปแล้ว ในบัญชีทวิตเตอร์ของเขาก็ยังคงโพสต์คำว่า I AM STILL ALIVE วันละ 1 โพสต์ในทุกๆวัน
วันที่วาดภาพ (Date Paintings)
ผลงาน Title
ผลงาน I got up ของคาวาระ
ผู้เข้าชมผลงาน One Million Years จะนั่งข้างกันและเริ่มอ่านปีในหนังสือไปพร้อมๆกัน
ผลงาน One million years โดย อง คาวาระ
อคูไมเซอร์ 3

| อคูไมเซอร์ 3 |
| --- | --- |
ประเภท: Tokusatsu
สร้างโดย: Shotaro Ishinomori
เขียนโดย: Shukei Nagasaka (head writer)
กำกับโดย: Atsuo Okunaka
เสียงของ: Jiro Chiba
ผู้ประพันธ์ดนตรีแก่นเรื่อง: Michiaki Watanabe
ผู้ประพันธ์เพลง: Michiaki Watanabe
ประเทศแหล่งกำเนิด: ญี่ปุ่น
ภาษาต้นฉบับ: ภาษาญี่ปุ่น
จำนวนตอน: 38
ออกอากาศ
เครือข่าย: TV Asahi
ออกอากาศ: October 7, 1975 – June 29, 1976
การแสดงที่เกี่ยวข้อง
Choujin Bibyun
อคูไมเซอร์ทรี, อะคุไมเซอร์ 3, อะคุมะอิซ่า สุรี (Akumaizer 3, アクマイザー3) ทีวีซีรีส์แนวฮีโร่คนแสดงของญี่ปุ่น (โทะกุซะสึ 特撮) ออกอากาศครั้งแรกในไทย ปีพ.ศ. 2518 (ค.ศ. 1975 ปีเดียวกับที่ฉายในญี่ปุ่น) ทุกวันพฤหัสบดี เวลา 18:20 ทางทีวีสีช่อง 5 ชื่อเรื่องคือ มหากาฬมอเตอร์ไซค์ (เดิมรัชฟิล์มผู้นำเข้ามาฉาย ตั้งใจจะใช้ชื่อ สามยอดพยัคฆ์) ผลิตโดยบริษัทโตเอะ กำกับโดยผู้กำกับหลายท่าน อาทิ อั๊ตทสึโอะ โอคุนากะ (Atsuo Okunaka, 奥中惇夫) ออกอากาศครั้งแรกในญี่ปุ่น วันที่ 7 ตุลาคม ค.ศ. 1975 ทุกวันอังคาร เวลา 19:00-19:30 ทางช่อง NET (ปัจจุบันคือ ทีวี อาซาฮี) มีทั้งหมด 38 ตอนๆ ละ 30 นาที โดยตอนแรกมีชื่อตอนว่า “ทำไม? การกบฏของซาบีตัน” (นะเซะดะ ซาบิตันโนะฮังเกี๊ยกกุ (なぜだ?! ザビタンの反逆!) และตอนสุดท้ายฉายวันที่ 29 มิถุนายน ค.ศ. 1976 ชื่อตอนว่า “ทำไม? แคปซูลแห่งวันพรุ่ง” (นะเซะดะ อะสุเอ๊ะโนะ คะปุเซหรุ (なぜだ?! 明日へのカプセル) โดยทุกตอนจะขึ้นต้นชื่อด้วยคำถามว่า "ทำไม?" (นะเซะดะ, なぜだ) เมื่อจบชุดแรกก็ต่อด้วย ภาค 2 ในชื่อซีรีส์ใหม่ว่า โชวจินบิบิว (Choujin Bibyun) ซึ่งทางช่อง 5  นำมาฉายต่อ ใช้ชื่อว่า สามยอดมนุษย์ อีก 36 ตอน โดยเป็นตัวละครใหม่
ตัวละครใน อคูไมเซอร์ทรี ออกแบบโดย อิชิโนโมริ โชทาโร่ โดยใช้ภาพสเก็ชที่เหลือจากการนำไปทำเป็นซีรีส์ คาเมนไรเดอร์ ยุคนั้นผู้คนให้ความสนใจใคร่รู้ เรื่องไซไฟ วิทยาศาสตร์ อวกาศ อนาคต สิ่งเร้นลับปริศนา อภินิหารพลังพิเศษ อคูไมเซอร์ทรีก็จับความสนใจเรื่อง โลกกลวง สิ่งมีชีวิตใต้พิภพ ใจกลางโลก ไซบอร์ก วงจรอิเล็คทรอนิคส์ และยังได้รับอิทธิพลจากภาพยนตร์สามทหารเสือ (the Three Musketeers) วรรณกรรมยอดฮิต (แนวโรแมนติค-ดาบ-เสื้อคลุม) ของฝรั่งเศส มีทหารองครักษ์สามคน ใช้ดาบแบบเรเปียร์ (rapier) เป็นอาวุธในการต่อสู้ รักษาเกียรติยศ เพื่อมิตรภาพ เสียสละเพื่อส่วนรวม ผดุงคุณธรรม
เนื้อหาในอคูไมเซอร์ทรียังแฝงความย้อนแย้ง พิสูจน์ความเข้มแข็งของจิตใจ แม้จะถูกตราหน้าว่าเป็นผู้ทรยศต่อเผ่าพันธุ์ตนเอง ก็ยังคงต่อสู้ด้วยอุดมการณ์ และมิตรภาพ ถึงรูปลักษณ์ร่างกายจะผิดแผก แต่ต้องการเป็นเพื่อนกับมนุษย์โลกอยู่ร่วมอย่างสันติสุข ทว่ามนุษย์โลกก็มีความกลัวสิ่งเร้นลับ ไม่ค่อยยอมรับปีศาจซึ่งต่างไปจากตน แต่ช่วงกลางเรื่องขึ้นไปเนื้อหาการต่อสู้กับปีศาจเปลี่ยนไปทางสร้างความขบขันสำหรับกลุ่มเด็กเล็ก
ทีวีซีรีส์แนวฮีโร่ที่คนไทยรู้จัก เรียงตามลำดับเวลาที่ฉายในปี 1975-1976 ได้แก่ คอนดอร์แมน, คาเมนไรเดอร์สตรองเกอร์, โกเรนเจอร์ (ซีรีส์แนวเซ็นไตเรื่องแรกของญี่ปุ่น), อคูไมเซอร์ทรี, สองสิงห์อวกาศ เคียวไดน์, เดอะ คาเงะสตาร์,  นินจาแค็ปเตอร์ และ โชวจินบิบิว
เนื้อเรื่อง

เผ่าพันธุ์อคูม่า (อะคุมะโซกุ アクマ族) ไซบอร์กปีศาจ อาศัยอยู่ในโลกใต้พิภพ (Down World ダウンワールド) ได้ส่งยานสำเภาเหาะมารุกรานโลกเบื้องบนจับมนุษย์ไปเป็นทาส แต่ก็มีบุรุษลึกลับ คอยสังเกตการณ์ และเข้าขัดขวาง ช่วยเหลือมนุษย์ บุรุษผู้นั้นมีนามว่า ซาบีตัน (ザビタン) ซึ่งจริงๆ แล้ว เขาก็เป็นคนในเผ่าอคูม่าเช่นกัน แต่มีแม่เป็นมนุษย์โลก ต้องการอยู่ร่วมกับมนุษย์อย่างสันติและเป็นมิตร จึงทำให้ซาบีตันเป็นปฏิปักษ์กับเผ่าพันธุ์ตัวเอง  เมซ่าลอร์ด (メザロード) จึงส่งสมุนขึ้นมากำจัดซาบีตัน โดยในตอนแรกส่ง กาบูร่า (ガブラ) และ อีวิล (イビル) ทว่าทั้งสองก็พ่ายแพ้การต่อสู้ แต่ซาบีตันก็ปล่อยทั้งสองไปไม่ได้กำจัด แถมยังช่วยชีวิตอีกต่างหาก ในที่สุด อีวิล และ กาบูร่า ก็เข้าใจเจตนารมณ์ของ ซาบีตัน และเห็นความขี้ขลาดไร้ศักดิ์ศรีของเมซ่าลอร์ด จึงหันหลังให้ มาร่วมทีมเป็นกลุ่ม อคูไมเซอร์ทรี และช่วยพามนุษย์ที่ถูกจับไปกลับคืนสู่โลกเบื้องบนด้วยสำเภาเหาะลำเดิม พร้อมแปลงสภาพให้เป็นยานเหาะลำใหม่ชื่อว่า ไซด้าเบ็ค, ซะอิดะเบ็คขุ (Zidabec, ザイダベック) คอยปกป้องโลกมนุษย์ และกำจัดสมุนของเมซ่าลอร์ด ซึ่งก็มีปีศาจบางตนที่มีจิตใจรักความสงบ-สันติ ก็ย้ายมาอยู่ฝ่ายอคูไมเซอร์ทรี
อาวุธหลักประจำกายที่ใช้ในเรื่องคือ ดาบ ซึ่งจะเรียกว่า จังเคล, จังเคหรุ, จังเกิล (ジャンケル) และเรียกท่าประสานดาบชี้ขึ้นฟ้าว่า จังเคล ครอส, จังเกิลครอส (Jankel Cross ジャンケルクロス) พร้อมตะโกนว่า "อุนาเระ จังเคหรุ วาเระระ อะคุมะอิซ่า สุรี" (唸れジャンケル! 我らアクマイザー3!! รวมพลังจังเคล พวกเราคือ อคูไมเซอร์ทรี, รวมพลังปีศาจอะคูไมเซอร์ทรี)
ความสามารถพิเศษอีกอย่างของเผ่าพันธุ์อคูม่า คือ มนต์อสูร, เวทมนตร์ปีศาจ (มะโฮริกิ, まほうりき) ที่ใช้แปลงร่างเป็นสิ่งต่างๆ , หายตัว, สลับสถานที่ ฯลฯ เท่าที่จะฝึกพัฒนาให้เชี่ยวชาญขึ้น
ตัวละคร > เผ่าอคูม่า (Akuma-Soku, アクマ族) > สามสหาย อคูไมเซอร์ทรี (アクマイザー3)

ซาบีตัน, ซะบิตัน (Zabitan, Xavitan, ザビタン)
หัวหน้าทีมอคูไมเซอร์ทรี เป็นลูกครึ่ง (พ่อเป็นอคูม่า แม่เป็นมนุษย์) ร่างกายสีดำ ปลอกแขน-ปลอกขา-ถุงมือ-รองเท้าสีขาว ลายริ้วเหลือง ดวงตาเป็นแผ่นกว้างก้อนเดียวสีแดง ถ้าโกรธจะมีเส้นคาดสีดำ มีแผงวงจรปรากฏให้เห็นบริเวณรูหู แผ่นใบหูกางสีดำมีขนาดใหญ่และขอบหยัก เกราะอกสีแดง แบบสเก็ชเริ่มแรกนำมาจาก ตัวตลกเจสเตอร์ (Jester) ในยุคกลาง
นากุโมะ เค็นจิ (南雲健二)
อีวิล, อิบิรุ (Evil, イビル)
กาบูร่า, กะบุระ (Gabura, Gabra, ガブラ)
กาบูร่าโจ, กะบุรัจโจะ (ガブラッチョ)
ทั้งสามมียานพาหนะส่วนตัวเป็น มอเตอร์ไซค์ ใช้ตรวจการณ์ โดยมีชื่อเรียกว่า การิบ้า (Garibar, Gyariba, ギャリバー) เก็บอยู่ในยานไซด้าเบ็ค 
มอเตอร์ไซค์ของซาบีตันชื่อ การิบ้าเอ ギャリバーA, มอเตอร์ไซค์ของอีวิลชื่อ การิบ้าบี ギャリバーB และ มอเตอร์ไซค์ของกาบูร่าชื่อ การิบ้าซี ギャリバーC เมื่อต้องการเพิ่มสมรรถนะ จะตะโกนว่า "ไตรแคช เอ บี ซี" (トライキャッチ！Ａ・Ｂ・Ｃ！) มอเตอร์ไซค์ทั้งสามจะรวมร่างเป็น การิเบิร์ด, การิบาโดะ (ギャリバード, Gari Bard) (มอเตอร์ไซค์แบบพ่วงข้าง) ซึ่งทำความเร็วได้ถึง 330 กม./ชม. พร้อมมีอาวุธปืนกล การิบ้าแคนน่อน (ギャリバーキャノン) ให้อีวิลและกาบูร่าใช้ช่วยยิงด้วย
ตัวละคร > เผ่าอคูม่า (Akuma-Soku, アクマ族) > พันธมิตร หรือ เป็นกลาง

ดารูเนีย, ดะรุนิอะ (ダルニア) ในวีซีดีเรียกว่า แดเนียล
ร่างกายสีเขียวมีผมสีทองประดับลูกปัดที่หน้าผาก ตากลมโต มีหูคล้ายแมว ชอบดูการดวลแบบยุติธรรม จึงมักจะออกมาขัดขวางการต่อสู้ที่ใช้กลโกงอยู่เสมอ และหลงรักซาบีตัน
มาจอร์กะ, มะโจะรุกะ (マジョルカ)
พี่สาวดารูเนีย
ไซเร็น (サイレーン)
เพื่อนของซาบีตัน
ไดยังก้า (ダイヤンガー)
ไดยังก้า รูปร่างเหมือนแมลง เดิมเธอคือ ไดอะน่า อดีตคู่หมั้นของอีวิล ปรากฏตัวตอนที่ 18
ยูกิจัง (ユキオンナ)
เพื่อนวัยเด็กของกาบูร่า
คิรินด้า (キリンダー)
บะโกะดะ (バゴダ)
ตัวละคร > เผ่าอคูม่า (Akuma-Soku, アクマ族) > สี่พันธมิตรสันติภาพ

หรือ สี่สหายพันธมิตรสันติภาพ, เฮย์วะโตโยะนินจยูว์ (平和党四人衆)
บาสุการุ, ปาสคาล (バスカル, Pascal)
หัวหน้าทีม หน้าตาเหมือนกวางผสมหมาป่า มีเขาสองข้าง ตัวสีขาว ผมยาวสีแดง
นาเมะนาเมดะ, นาเมะนาเมะ (ナメナメーダ)
ปีศาจลิ้นยาว มีเขากลางศีรษะสีเหลือง ตัวสีน้ำเงิน ออกมาพร้อมปฏิบัติการแลบลิ้นเลียครู เพื่อให้ครูสอนความรู้ผิดๆ เด็กๆ จะได้โง่ลง ถูกชักจูงโดยง่าย แต่ก็มาตกหลุมรัก ดารูเนีย แล้วกลับใจกลับลงไปยังใต้พิภพเพื่อชักจูงเหล่าปีศาจให้มาร่วมช่วยกันพิทักษ์โลก
นบเปร่า (ノッペラー)
หัวสีเขียว เป็นรูปฝ่ามือห้านิ้ว มีตาเดียว ตัวสีดำมีผ้าคลุม เป็นเพื่อนเรียนมาพร้อมกันกับ เมซ่าลอร์ด 
นบเปร่า ปรากฏตัวตอนที่ 24 ออกมาขุดหาแหล่งน้ำ เพื่อทำน้ำท่วมญี่ปุ่น
นบเปร่าจูเนียร์ (ノッペラーJr.)
ลูกของนบเปร่า หน้าตาเหมือนพ่อ แต่ตัวเล็กกว่า ปรากฏตัวตอนที่ 24
ตัวละคร > เผ่าอคูม่า (Akuma-Soku, アクマ族) > วายร้าย

ทหารอคูม่า, ลูกสมุนอคูม่า, ลูกกระจ๊อกอคูม่า, เฮชิอคูม่า (兵士アグマー)
ตัวสีดำ หัวเกลี้ยงสีดำ มีเขาสว่านออกมาจากแนวหูสองข้าง ตากลมสีแดง ใส่ชุดซาฟารีสีกากี ผ้าพันคอ-สายคาด-เข็มขัดสีแดง อาวุธที่ใช้มีทั้งดาบ, หอกสองปลาย ฯลฯ
เมซ่าลอร์ด, เมะซะโลโดะ (メザロード, Meza Lord)
ตัวสีฟ้า ผ้าคลุมสีฟ้า ถุงมือถุงเท้าดำ ทั้งหัวโปร่งใสเห็นแผงวงจร แผงอกใสเห็นวงจรภายใน หูแหลม มีเขาแหลมสองเขา มีเขี้ยวที่ปาก
โอคามีด้า, โอคะมีดะ (オオカミーダ)
อาจารย์ของอีวิล ปรากฏตัวตอนที่ 23
ไทโจไคจิน (隊長怪人)
เกเบล, เกเบรุ (ゲベル)
ราชาปีศาจการูบ้า (ไดมาโอการูบ้า, กัลลิเวอร์, 大魔王ガルバー)
ปรากฏตัวในรูปแบบโล่สามตา สะท้อนพลังได้ทุกอย่าง
ตัวละคร > ฝ่ายมนุษย์

นางิสะ จุน (渚 ジュン, なぎさ ジュン)
ช่างภาพ โตโต้ไทมส์
ชิมะ อิปเป (島 一平, しま いっぺい)
นักข่าว โตโต้ไทมส์
ชิมะ มิตสึฮิโกะ (島 光彦, しま みつひこ)
น้องชาย อิปเป เจ้าของประโยคคำถาม "ทำไม" (นาเซดะ, なぜだ?!)
อะกิตะ เค็นซากุ (秋田 源作, あきた げんさく)
บก. หนังสือพิมพ์ โตโต้ไทมส์ (Toto Times)
จิโยะ ชิราซากิ (白鷺 千代, しらさぎ ちよ)
แม่ของซาบีตัน
อะริสะวะ โยชิโกะ (有沢 美子, ありさわ よしこ)
นักวิทยาศาสตร์หญิง
หนังสือการ์ตูน

ตัวละครในอคูไมเซอร์ทรี ออกแบบโดย อ.อิชิโนโมริ โชทาโร่ แต่อาจารย์ไม่เคยวาดมังงะเรื่องนี้เลย เป็นศิลปินท่านอื่นๆ ที่ฝากผลงานวาดไว้ เช่น ยามาโตะ โคอิจิ (Yamato Koichi) เขียนอคูไมเซอร์ทรีแบบมีลูกตา, ซึจิยาม่า โยชิกิ (Tsuchiyama Yoshiki), โฮโซอิ ยูจิ (Hosoi Yuji), ยามาดะ โกโร่ (Yamada Goro) ฯลฯ
ในไทยเคยมีการนำการ์ตูนมาตีพิมพ์ใส่คำบรรยายไทย ในแบบที่ยังไม่มีลิขสิทธิ์ อาทิเช่น
3 ยอดพยัคฆ์อะคูไมเซอร์ โดย พิริยะสาส์น
มฤตยู 3 ไมเซอร์ โดย ทีวีไลน์ (ดูตัวอย่างหน้าปก) และ เวิลด์ทีวี
อะคูไมเซอร์ โดย หนังสือทีวี.เด็ก
3 มหากาฬ อะคูไมเซ่อร์ โดย ทีวีคอมมิค (ดูตัวอย่างหน้าปก) และ อาร์ตการ์ตูน (ดูตัวอย่างหน้าปก)
ดูภาพตัวอย่างมังงะตอนกำเนิดได้ที่ Facebook Devil EX
มังงะตอนจบ Facebook Kamoman
สื่ออื่นๆ

นอกจากฉายทางโทรทัศน์จบครบทุกตอนแล้ว อคูไมเซอร์ทรี ยังถูกผลิตเป็นวีซีดีเสียงไทย (ไม่มีลิขสิทธิ์) ใช้ชื่อว่า อะคุไมเซอร์ทรี แต่ออกมาแค่ 18 แผ่น (36 ตอน) ไม่ครบ ขาดอีกแค่ 2 ตอนจบ
วันที่ 1 เดือนธันวาคม พ.ศ. 2546 (ค.ศ. 2003) บริษัทผลิตของเล่นบันได ได้วางจำหน่าย แอ็คชั่นฟิกเกอร์ซาบีตัน หน้าตาใหม่ ขนาดเล็ก ความสูงประมาณ 11 ซ.ม. ขยับไม่ได้ ออกแบบโดย ทาเคยะ ทาคายูกิ (竹谷隆之) นักปั้นโมเดลชื่อดัง โดยปรับเปลี่ยนรูปร่างหน้าตาให้ดูดุดันจริงจังมากขึ้น ขายรวมกับฟิกเกอร์ฮีโร่อื่นๆ ทั้งหมด 5 ตัว(รวมตัวลับอีก 1) อยู่ในเซ็ท เอสไอซี ทาคูมิดามาชี่ โวลลุ่ม 2 หรือโชก็อน (S.I.C. 匠魂 vol.2)  หลังจากนั้นปีต่อมา 1 เมษายน พ.ศ. 2547 (ค.ศ. 2004) บริษัทบันไดก็ออก แอ็คชั่นฟิกเกอร์ อีวิล และ กาบูร่า (อยู่บนฐานเดียวกัน) ตามมาในเซ็ท เอสไอซี ทาคูมิดามาชี่ โวลลุ่ม 3 (S.I.C. 匠魂 vol.3)
วันที่ 1 ธันวาคม พ.ศ. 2548 (ค.ศ. 2005) อคูไมเซอร์ทรีก็ถูกผลิตในซีรีส์ขนาดมาตรฐานปกติ (ความสูงประมาณ 18 ซ.ม.) เอสไอซี โวลลุ่ม 31 (S.I.C. (Super Imagination Chogokin) VOL.31 アクマイザー3) มีครบทั้ง ซาบีตัน อีวิล กาบูร่า ทำจากพลาสติก ABS เปลี่ยนชิ้นส่วน ขยับท่าทางได้ ผลิตโดย บริษัท บันได เช่นเดิม
และปีพ.ศ. 2555 (ค.ศ. 2012) ซาบีตัน อีวิล กาบูร่า จากฟิกเกอร์ S.I.C. vol.31 ก็กลายมาเป็นปีศาจอคูไมเซอร์ ตัวร้ายในภาพยนตร์ของ มาสค์ไรเดอร์โฟร์เซ กับ มาสค์ไรเดอร์วิซาร์ด ภาค มาสค์ไรเดอร์ x มาสค์ไรเดอร์ วิซาร์ด & โฟร์เซ MOVIE ไทเซน อัลติเมตัม โดยทั้งสามถูกเปลี่ยน่ชื่อใหม่เป็น ซาตัน (Xatan ザタン Zatan), อีรุ (Eel イール Īru) และ การ่า (Gahra ガーラ Gāra) (ตัดอักษรเสียง บิ และ บุ ตรงกลางชื่อเดิมออก)
ในภาพยนตร์เรื่องนี้ยังนำ มนุษย์ไฟฟ้ามหากาฬ อินาสึแมน และ ซานากิแมน จากฟิกเกอร์ S.I.C. vol.6 มาร่วมแสดงด้วยเช่นกัน
แหล่งข้อมูลอื่น

บล็อก อคูไมเซอร์ทรี ครบรอบ 40 ปี 7 ตุลาคม พ.ศ. 2558
เฟซบุ๊ค แฟนเพจ อคูไมเซอร์ทรี
หนังสือการ์ตูนบรรยายไทย
อคูไมเซอร์ทรี ตอนแรก 1[ลิงก์เสีย]
อคูไมเซอร์ทรี ตอนจบ 38 เก็บถาวร 2016-03-05 ที่ เวย์แบ็กแมชชีน
Akumaizers 3/Choujins
ภาพยนตร์มาส์คไรเดอร์โฟร์เซ่
อคูไมเซอร์ รูปลักษณ์ใหม่
ปีศาจอคูไมเซอร์
Bandai SIC Vol.31 Akumaizer 3
wiki SIC
ดาบชนิดต่างๆ ในยุคเรเนซ็องส์
3 มหากาฬอะคูไมเซอร์ AKUMAIZER 3, The Heroes ขวัญใจในวัยเด็ก เก็บถาวร 2008-04-21 ที่ เวย์แบ็กแมชชีน
หน้าปกวีซีดี[ลิงก์เสีย]
反旗を翻したアクマ族の三銃士「アクマイザー３」
Akumaizer 3
Classic Hero : Akumaizer 3[ลิงก์เสีย]
Bandai SIC Takumitamashi เก็บถาวร 2016-03-05 ที่ เวย์แบ็กแมชชีน
TakumiDamashii by Notebook of small tin
Henshin hall of Fame
TokuPedia
HYPER MOOK The absolute TOEI HEROES 100, 1970[ลิงก์เสีย]
TOEI HEROES PHOTOBOOK, 2010 เก็บถาวร 2016-03-04 ที่ เวย์แบ็กแมชชีน
มังงะบรรยายไทย ตอนจบ อะคูไมเซอร์ทรี
เจ้าจอมเยื้อน ในรัชกาลที่ 5 (แสง-ชูโต)

| เจ้าจอมเยื้อน |
| --- | --- |
เกิด: เยื้อน แสง-ชูโต กรุงเทพมหานคร, สยาม
เสียชีวิต: กรุงเทพมหานคร, ไทย
คู่สมรส: พระบาทสมเด็จพระจุลจอมเกล้าเจ้าอยู่หัว
บิดามารดา: พระยาสุรศักดิ์มนตรี (แสง แสง-ชูโต)  คุณป้วน
เจ้าจอมเยื้อน เป็นพระสนมในพระบาทสมเด็จพระจุลจอมเกล้าเจ้าอยู่หัว เป็นธิดาของพระยาสุรศักดิ์มนตรี (แสง แสง-ชูโต) กับคุณป้วน
เจ้าจอมเยื้อน ถวายตัวเป็นพระสนมในพระบาทสมเด็จพระจุลจอมเกล้าเจ้าอยู่หัวพร้อมกับเจ้าจอมจันทร์และเจ้าจอมถนอม พี่น้องร่วมบิดา ได้รับพระราชทานเงิน 5 ชั่ง ผ้าลายและแพรห่ม 2 สำรับตามประเพณี ซึ่งท่านได้รับราชการสนองพระมหากรุณาธิคุณจนตลอดรัชกาล พระบาทสมเด็จพระจุลจอมเกล้าเจ้าอยู่หัว และได้รับพระราชทานเครื่องราชอิสริยาภรณ์ตติยจุลจอมเกล้า เหรียญรัตนาภรณ์ รัชกาลที่ 5 ชั้นที่ 3
หลังสิ้นรัชกาลพระบาทสมเด็จพระจุลจอมเกล้าเจ้าอยู่หัว เจ้าจอมจันทร์ ได้ลาออกจากพระบรมมหาราชวัง ไปพำนักยังบ้านบิดจนถึงแก่อนิจกรรมแต่เมื่อใดไม่มีใครทราบ
เครื่องราชอิสริยาภรณ์

พ.ศ. 2436 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายใน)
เหรียญรัตนาภรณ์ รัชกาลที่ 5 ชั้นที่ 3 (จ.ป.ร.3)
สโมสรฟุตบอลดีนามอทบีลีซี

สโมสรฟุตบอลดีนามอทบีลีซี (จอร์เจีย: დინამო თბილისი) เป็นสโมสรฟุตบอลอาชีพที่ตั้งอยู่ที่กรุงทบิลีซี ประเทศจอร์เจีย ปัจจุบันลงเล่นในเอรอฟนูลีลีกา ซึ่งเป็นลีกสูงสุดของประเทศ ดีนามอทบีลีซีเป็นหนึ่งในสโมสรที่ประสบความสำเร็จมากที่สุดในโซเวียตท็อปลีก นับตั้งแต่ที่มีการก่อตั้งใน ค.ศ. 1936 สโมสรเคยประสบความสำเร็จระดับทวีปด้วยการชนะเลิศคัพวินเนอร์สคัพในปี 1981 หลังจากที่เอาชนะสโมสรคาร์ลซีสส์เยนาจากเยอรมนีตะวันออกในนัดชิงชนะเลิศไปได้ 2–1 ทำให้ดีนามอทบีลีซีเป็นเพียงสโมสรเดียวจากจอร์เจียที่ชนะเลิศการแข่งขันระดับทวีปยุโรป
ดีนามอทบีลีซี เป็นหนึ่งในสามสโมสร ร่วมกับดือนามอกือยิวและดีนาโมมอสโก ที่ไม่เคยตกชั้นจากโซเวียตท็อปลีก ผู้ฝึกสอนที่มีชื่อเสียงที่สุดของสโมสรคือ นอดาร์ อาคัลกัตซี ซึ่งพาทีมชนะเลิศลีกโซเวียตในปี 1978, ชนะเลิศโซเวียตคัพในปี 1976 และ 1979 และชนะเลิศวินเนอร์สคัพในปี 1981 ปัจจุบันในยุคของประเทศจอร์เจีย สโมสรชนะเลิศจอร์เจียนลีก 17 สมัย และชนะเลิศจอร์เจียนคัพ 13 สมัย
เกียรติประวัติ

ดีนามอทบีลีซีเป็นสโมสรที่ประสบความสำเร็จมากที่สุดของประเทศ โดยชนะเลิศฟุตบอลลีก 17 สมัย และชนะเลิศฟุตบอลคัพ 13 สมัย นอกจากนี้ ยังเป็นหนึ่งในไม่กี่สโมสรของโซเวียตที่ไม่เคยตกชั้นจากลีกสูงสุด นอกจากนี้ ยังเป็นหนึ่งในสองสโมสรจากโซเวียต ร่วมกับดือนามอกือยิว ที่ชนะเลิศการแข่งขันระดับทวีปยุโรป
เกียรติประวัติ > ระดับทวีปยุโรป

ยูฟ่าคัพวินเนอร์สคัพ
ชนะเลิศ (1) 1980–81
เกียรติประวัติ > ระดับประเทศ > จอร์เจีย

เอรอฟนูลีลีกา
ชนะเลิศ: (19) 1990, 1991, 1991–92, 1992–93, 1993–94, 1994–95, 1995–96, 1996–97, 1997–98, 1998–99, 2002–03, 2004–05, 2007–08, 2012–13, 2013–14, 2015–16, 2019, 2020, 2022  (สูงสุด)
จอร์เจียนคัพ
ชนะเลิศ: (13) 1991–92, 1992–93, 1993–94, 1994–95, 1995–96, 1996–97, 2002–03, 2003–04, 2008–09, 2012–13, 2013–14, 2014–15, 2015–16 (สูงสุด)
จอร์เจียนซูเปอร์คัพ
ชนะเลิศ: (7)  1996, 1997, 1999, 2005, 2008, 2014, 2015 (สูงสุด)
เกียรติประวัติ > ระดับประเทศ > สหภาพโซเวียต

โซเวียตท็อปลีก
ชนะเลิศ: (2) 1964, 1978
โซเวียตคัพ
ชนะเลิศ: (2) 1976, 1979
เกียรติประวัติ > รายการอื่น ๆ

Commonwealth of Independent States Cup (ระดับ 1)
ชนะเลิศ: (1) 2004
แหล่งข้อมูลอื่น

Official website
Dinamo Tbilisi on Soccerway
Dinamo Tbilisi on Footballfacts.ru
Dinamo-tbilisi.ru เก็บถาวร 2016-08-02 ที่ archive.today
Dinamo Tbilisi head to head results in Soviet years
Dinamo Tbilisi head to head results since independence
| ด ค กเอรอฟนูลีลีกา |
| --- | --- |
ทีมในฤดูกาล 2020:  Chikhura Sachkhere  Dila Gori  Dinamo Batumi  ดีนามอทบีลีซี  Locomotive Tbilisi  Merani Tbilisi  Saburtalo Tbilisi  Samtredia  Telavi  Torpedo Kutaisi 
ทีมในอดีต:  Alazani Gurjaani  Ameri Tbilisi  Amirani Ochamchire  Arsenali Tbilisi  Borjomi  Dinamo Sukhumi  Duruji Kvareli  Egrisi Senaki  Gagra  Guria Lanchkhuti  Iveria Khashuri  Kakheti Telavi  Kolkheti Khobi  Kolkheti-1913 Poti  Liakhvi Tskhinvali  Magharoeli Chiatura  Merani Martvili  Mertskhali Ozurgeti  Meskheti Akhaltsikhe  Metalurgi Zestafoni  Milani Tsnori  Mretebi Tbilisi  Mtskheta  Mziuri Gali  Norchi Dinamoeli  Rustavi  Samgurali Tskhaltubo  Sapovnela Terjola  Shevardeni-1906  Shukura Kobuleti  Sioni Bolnisi  Spartaki Tbilisi  Sulori Vani  Tbilisi  Tskhinvali  Tskhumi Sukhumi  TSU Tbilisi  WIT Georgia  Zestafoni  Zugdidi
เจ้ายุติธรรมธร

เจ้ายุติธรรมธร เป็นตำแหน่งเจ้าผู้ครองนครจำปาศักดิ์ในอดีต อาจหมายถึง
เจ้ายุติธรรมสุนทร (เจ้าคำใหญ่) เจ้าผู้ครองนครจำปาศักดิ์ลำดับที่ 10 (รู้จักกันทั่วไปในอีกชื่อหนึ่ง คือ เจ้ายุติธรรมธร (คำใหญ่))
เจ้ายุติธรรมธร (เจ้าคำสุก ณ จำปาศักดิ์) เจ้าผู้ครองนครจำปาศักดิ์ลำดับที่ 11 ต้นราชสกุล ณ จำปาศักดิ์
เจ้ายุติธรรมธร (หยุย ณ จำปาศักดิ์) เจ้าผู้ครองนครจำปาศักดิ์ลำดับที่ 12 รู้จักกันทั่วไปในชื่อ เจ้าราชดนัย (หยุย)
อง ซ็อง-อู

| อง ซ็อง-อู |
| --- | --- |
อง ซ็อง-อู

เกิด: 25 สิงหาคม พ.ศ. 2538 (29 ปี) อินช็อน ประเทศเกาหลีใต้
ศิษย์เก่า: มหาวิทยาลัยทงซออุล
อาชีพ: นักร้อง นักแสดง
อาชีพทางดนตรี
แนวเพลง: เคป็อป
ช่วงปี: 2560–ปัจจุบัน
ค่ายเพลง: Fantagio
 นักดนตรี
ลายมือชื่อ

อง ซ็อง-อู (เกาหลี: 옹성우; ฮันจา: 邕聖祐; เกิด 25 สิงหาคม ค.ศ. 1995) เป็นนักร้องและนักแสดงชาวเกาหลีใต้ ภายใต้สังกัด Fantagio และเป็นอดีตสมาชิกกลุ่มนักร้องชายสัญชาติเกาหลีใต้ วอนนาวัน
ประวัติ

อง ซ็อง-อู เกิดที่อินช็อน ประเทศเกาหลีใต้ เป็นบุตรคนที่สองของครอบครัว มีพี่สาว 1 คน นับถือศาสนาคริสต์  สำเร็จการศึกษาจาก โรงเรียนประถมศึกษาซังอินช็อน  มัธยมศึกษาตอนต้นจาก โรงเรียนมัธยมศึกษาตอนต้นคูว็อล ตอนปลาย โรงเรียนมัธยมศึกษาตอนปลายศิลปะการบันเทิงฮัลลิม (การแสดงและการเต้น) อุดมศึกษาจาก มหาวิทยาลัยทงซออุล (เอกการแสดง)
ผลงานเพลง > มินิอัลบั้ม/สเปเชียลซิงเกิล > At Eighteen

Our Story - OST Part.2
ผลงานเพลง > มินิอัลบั้ม/สเปเชียลซิงเกิล > The Spring Home

What is love? (편하다는 건 뭘까) (Original song by Lee Jin Ah)
ผลงานเพลง > มินิอัลบั้ม/สเปเชียลซิงเกิล > The Love of Summer : The Story (2019 Pepsi x Starship Project)

Heart Sign (Prod. Flow Blow)
ผลงานเพลง > มินิอัลบั้ม/สเปเชียลซิงเกิล > 1st Digital Single

We Belong
ผลงานโทรทัศน์และการแสดง > ละครซีรีส์/ภาพยนตร์

| ปี | ชื่อเรื่อง | รับบทเป็น | วันที่ออกอากาศ / สถานีโทรทัศน์ |
| --- | --- | --- | --- |
| 2019 | The Moment at Eighteen (열여덟의 순간) | นักแสดงหลัก : ชเวจุนอู | 22 ก.ค. 2019 / JTBC |
ผลงานโทรทัศน์และการแสดง > รายการโทรทัศน์

| ปี | รายการ | ตอน | วันที่ออกอากาศ | หมายเหตุ |
| --- | --- | --- | --- | --- |
| 2017 | Produce 101 SS2 | Ep.1-11 | 7 เมษายน - 15 มิถุนายน |  |
| 2017 | Happy Together | Ep.510-512 | 3 - 17 สิงหาคม |  |
| 2017 | Immortal Songs | Ep.318 | 26 สิงหาคม | ศิลปินต้นแบบ : DJDoc |
| 2017 | Master Key | Ep.1 | 14 ตุลาคม | ร่วมกับ คังแดเนียล |
| 2017 | Master Key | Ep.4-10 | 4 พฤศจิกายน - 16 ธันวาคม | ร่วมกับ คังแดเนียล |
| 2018 | My Unexpected Housemate | Ep.25-29 | 12 มกราคม - 16 กุมภาพันธ์ | ร่วมกับ คังแดเนียล, คิมแจฮวาน |
| 2018 | Show! Music Core | Ep.578-603 | 24 กุมภาพันธ์ - 22 กันยายน | เป็นพิธีกรร่วมกับ คังมินา, มาร์ค ลี |
| 2018 | Hello Counselor | Ep.357 | 19 มีนาคม | ร่วมกับ ฮวังมินฮยอน, คิมแจฮวาน |
| 2018 | Men on a Mission (Knowing Bros) | Ep.122 | 7 เมษายน |  |
| 2018 | Men on a Mission (Knowing Bros) | Ep.156 | 1 ธันวาคม |  |
| 2018 | Amazing Saturday | Ep.14 | 7 กรกฎาคม | ร่วมกับ อีแดฮวี |
| 2018 | Law of The Jungle | Ep.325-329 | 27 กรกฎาคม - 24 สิงหาคม | ร่วมกับ ฮาซองอุน |
| 2020 | Traveler Season2 | All Eps | 15 กุมภาพันธ์ - ปัจจุบัน | ร่วมกับ คังฮานึล อันแจฮง |
ดูเพิ่ม: วอนนาวัน § ผลงานรายการโทรทัศน์ อินเทอร์เน็ต และวิทยุ